Victoria Beckham as mode-ontwerper bekroon
JY LEES NOU Victoria Beckham as mode-ontwerper bekroon
Die hoogtepunt op die Britse modekalender, die Britse Modetoekennings, is gister (28 November 2011) tydens 'n glansgeleentheid by die Savoy-hotel in Londen gehou. En raai wie was die stylvolle wenners vir die aand!
Een van Brittanje se grootste styl-ikone, Victoria Beckham, het haar Midas touch gewys deur weg te stap met die toekenning as beste ontwerpershandelsmerk - haar eerste Britse Modetoekenning. Sy het haarself vanjaar met mening as mode-ontwerper gevestig - en dan het sy nog kans gesien vir 'n vierde kind ook! Sy het Burberry, Tom Ford en Stella McCartney in dié kategorie uitgestof. (VIDEO: onderhoud met Victoria Beckham)
Ander bekendes wat die glansgeleentheid bygewoon het, was supermodel Kate Moss (dié keer in 'n visnetrok en haar kenmerkende rooi lippe), aktrise Kate Hudson, ontwerper Marc Jacobs en die Oscar-bekroonde akteur, Colin Firth.
* Model van die Jaar: Stella Tennant (sy's bekend vir advertensieveldtogte van Calvin Klein, Hermès en Burberry)
* Britse styl-toekenning: styl-ikoon Alexa Chung (vir 'n tweede keer in 'n ry!). Die wenner van hierdie kategorie word gesien as die internasionale mode-ambassadeur vir Londen.